Ingredjenti Għal-krema 600ml halib 5 bajdiet 90g zokkor essenza tal-vanilja Għal caramel 180g zokkor 105g ilma Metodu Ġo kazzola għamel 90g ilma flimkien maz-zokkor. Qiegħed fuq in-nar. Kompli sajjar sakemm dan jiġi caramel . Tkun taf meta dan sar caramel , għaliex jibdel il-kulur. Neħħi l-kazzola minn fuq in-nar. Żid il-kumplament tal-ilma, iġifieri 15g. Erġa qiegħed il-kazzola fuq in-nar sakemm it-taħlita tiftaħ tagħli. Neħħi minn fuq in-nar. Ħu forom żgħar u xarrabhom tajjeb bl-ilma. Jekk ma jkollox forom żgħar tista tagħmilhom ġo kikkri. Jekk trid tista tagħmel forma waħda kbira. Fil-qiegħ itfa il- caramel . Ħalliha toqgħod għal ftit ħin. Ixgħel il-forn Gas numru 5, 190 0 C. Ħu dixx tal-forn kbir u qiegħed ġo fih il-forom bil-caramel. Ibda ferra l-ilma ġo dan id-dixx sakemm tasal san-nofs tal-forom. Ġo bieqja qiegħed il-bajd, zokkor u l-essenza tal-vanilja. Ħaddem tajjeb. Jekk trid tista tuża electric beater . Qiegħed il-ħalib ġo kazzola u saħħnu fuq nar moderat. Il-ħalib irid jisħon biss u mhux jiftaħ jagħli. Żid dan il-ħalib sħun fuq it-taħlita tal-bajd. Ħawwad tajjeb. Għaddi din it-taħlita minn passatur. Imla il-forom b'din it-taħlita. Sajjar fil-forn għal madwar 40 minuta. Neħħi mid-dixx u ħalliha tiksaħ tajjeb. Meta tkun se sserviha neħħi mill-forom u qiegħed jew fuq platt wieħed kbir jew inkella fuq plattini żgħar. Din dejjem trid tisserva kiesħa.